Crna Gora

Adresa: Karađorđeva bb,

81000 Podgorica, Crna Gora

tel: +382 20 242 530

fax: +382 20 242 329

kabinet@gov.me

Vlada Crne Gore

Predsjednik Vlade

Broj: 01-076/24-3905

Podgorica, 28.10.2024. godine

Klub poslanika Građanski pokret URA

Poslanik, g-din Dritan Abazović

**POSLANIČKO PITANJE**

Gospodine Spajiću,

Ovom prilikom Vas pitam da mi saopštite informaciju o tačnom nazivu ministarstava, broju ministara/ki, državnih sekretara/ki, sekretara/ki u ministarstvima, broju potpredsjednika/ca, savjetnika/ca i šefova/ica kabineta u 44. Vladi, njihova imena i koliko iznose mjesečna primanja za svakog od njih pojedinačno sa svim pripadajućim naknadama?

**ODGOVOR**

Poslaniče Abazoviću,

Upućujem Vas na Uredbu o organizaciji i načinu rada državne uprave koja je javno dostupan dokument, a koja vrlo transparentno daje odgovor na Vaše pitanje.

Takođe, u dijelu koji se odnosi na imena i zarade javnih funkcionera budite slobodni da se kao i “javnost” na čiji se interes pozivate o svemu informišete putem portala www.gov.me.

Podsjećam Vas i da su svi ovi podaci uz naknade i druga primanja dostupni i u elektronskoj arhivi Agencije za sprečavanje korupcije.

Svakako, kada su u pitanju ukupni troškovi administracije budite uvjereni da su mnogo manji za državu od tridesetogodišnje pohare kojoj ste po cijeni formiranja 43. Vlade i sami dali vještačko disanje.

I za sam kraj,

Ne berite brigu. Za razliku od Vaše Vlade koju je podržavalo 11 poslanika dok je u njoj bio 21 član. Sa druge strane 44. Vlada ima istorijsku podršku u Parlamentu od 53 poslanika i 32 člana Vlade.

Da smo se vodili vašom logikom ova Vlada bi dakle imala preko 100 članova.

 S poštovanjem,

**PREDSJEDNIK**

**mr Milojko Spajić**